مرندی هر طرف‌دن بؤیوک‌لو کیچیک‌لی داغ سیل‌سیله‌لری ایحاطه ائدیر. مرندین داغ‌لاری ایچری‌سین‌ده میشوو داغی اؤز جوغرافی مؤوقئیی، زنگین‌لیگی و طبیعتینین رنگارنگ‌لیگی ایله فرق‌لنیر. مرندله اورمو گؤلو و شبیستر آراسین‌دا یئر‌لشن بۇ داغ مرنده گلن‌لری باشین‌دان هئچ واخت قاری اسکیک اولمایان زیروه‌سی ایله سالاملاییر. تبریزدن جولفایا و آوروپایا گئدن یول‌لار میشوو داغین اتیین‌دن کئچیر. میشوو داغینین اتیین‌ده یئر‌لشن یام یایلاغی صاف سویو و هاواسی ایله اوزسیز موالیجه اوجاغی‌دیر.